**Odiseea Mesianică ( II )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odiseea Mesianică ( II )

Evocare Biblică

Partea II -a

Elisabeta

,, De aceea Domnul Însuşi vă va da un semn:

,, Iată, fecioara va rămânea însărcinată, va naşte

un fiu, şi-i va pune numele Emanuel ( Dumnezeu

este cu noi )”. Is. 7, 14.

-------------------------------

Trăise atunci, prin bucurie

Un simţământ de negrăit,

Pentru toate ce-acum ştie

Că vor decurge-n armonie

În planul sfânt că-i rânduit.

Păstrase-n inimă din fugă

Gravate, sfinte convorbiri,

Cu îngerul în ceas de rugă,

În clipe grele să-i ajungă

Frumoase şi dulci amintiri!

Urmându-şi firul cugetării

În drumul lung ce-o apăsa,

Şi-a revăzut scena plecării

Din ceasu-acela-l înserării

Spre munţi, la rudenia sa.

Mergea astfel s-o viziteze,

Să-i dea un sfat şi povaţă,

Învăţături pentru-ai fi treze

Căci trebuia să-ntemeieze

Căminul nou şi-o altă viaţă.

Simţea nevoia de a spune

Tot ceea ce i s-a-ntâmplat,

Cum îngerul cu vorbe bune

După urări prin plecăciune

Din cer a spus, că e plecat.

Dorea să împartă bucuria

Aşa cum îngeru-anunţase,

Căci Dumnezeu mărinimia

Dragostea-n har şi tăria -

Spre roaba Lui Îşi arătase.

În imn de laudă să-i spună

Căci ea acum a conceput,

Cum îngerul în vestea bună

Ce-i se păruse-a fi furtună

Speranţe îi dase la-nceput.

Cu linişte-n grija-i predată

Şi-ncrezătoare în ce-a spus

Îngeru-n vestea minunată,

Se liniştise de-o-cam dată

Trăia-ntr-o pace de nespus.

Cum ea atunci s-a şi sculat

În gura sfântă având lauda,

Mărind pe Domnul ne-ncetat

Şi către munţi s-a îndreptat

Spre o cetate de-a lui Iuda.

Păşind în pragul casei sale

Ea i-a urat numai de bine,

Elisabetei,...'n-a sa cale

Ce-ntre cântări şi Osanale

I-a-mpărtăşit priviri senine.

Şi când urarea, şi-a sfârşit

În pântece pruncu-a săltat;

L-al său cuvânt ce l-a rostit

Ca şi cum l-ar fi proorocit

Ea foarte mult s-a bucurat.

Plină fiind, de Duhul Sfânt

Ea a strigat cu glasu-i tare,

Mărind al Domnului Cuvânt

Valabil ca şi-un Legământ

Primit ca sfântă încurajare:

,, Acum, eşti binecuvântată

De azi în veci, între femei,

Căci iată, fecioria ta curată

Ca floarea dalbă, nepătată

E locul sfânt, al Dragostei!”

,, O! Şi rodul pântecelui tău

Să fie binecuvântat acum!

El va-ntări, prin Duhul Său

Pe oricine-i salvat din rău,

Pe cel ce-i rătăcit pe drum.”

,, De ce mi-a fost orânduit

Ca maica Domnului să vie,

Şi pruncul meu, a tresărit

Ca şi când el, ar fi şi-auzit

În pantece-mi de bucurie?”

,, Fiindcă, la urechi îndată

Când a ajuns glasul urării,

Săltat-a pruncul, deodată

Marcând vestea anunţată

'N momentul binecuvâtării.”

,, Ferice acum de tine, care,

Crezuta-i fără a mai clinti,

Pe Domnul prin asigurare

Că-n iubirea-I salvatoare

El tot ce-a spus va împlni.”

Cum ea atuncia, a strigat:

,, Inima mea preamăreşte,

Pe Dumnezeu, Cel Înălţat,

Cel care-n sus m-a ridicat

Şi care pururi mă-ntăreşte!”

,, Şi duhu-mi plin de bucurie

Se-nalţă pân-la Dumnezeu,

Căci m-a iubit din veşnicie

Şi care har mi-a dat El mie

În dragostea sfântă mereu.”

,, El e-Nţelept, Atotputernic,

Şi lucruri multe, a săvârşit,

Şi gându-mi, umil, cucernic

Prin adevărul Lui cel veşnic

Va sta-n El pururi, neclintit.”

,, Numele Lui este Preasfânt

Şi bunătatea Sa se întinde,

Peste toţi cei de pe pământ,

Ce-ascultă de-al Său Cuvânt

Copii ai Săi de a-i cuprinde.”

,, Ne-a arătat 'n-a Sa putere

Şi braţul Lui pururea întins,

Că poate aduce mângâiere

'N-orice-ncercare şi durere

La sufletul de griji cuprins.”

,, El gânduri multe, a risipit

Pe care în inimi, le aveau,

Cei mândri care le-au nutrit

În inimi când s-au sumeţit

Şi care-n ei se încredeau.”

,, A dat jos pe cei puternici

Din scaunele lor de domnie,

Ridicând, pe cei nevrednici,

Pe treptele 'nalte de sfetnici

Pe culmi mareţe, în veselie.”

,, Pe cei flămânzi i-a săturat

De bunătăţi prin mângâieri,

Pe cei bogaţi i-a îndepărtat

Şi-n loc stingher i-a alungat

Cu mâinile, goale-n dureri.”

,, Astfel, în ajutor El a venit

Pentru poporul Său Israel,

Precum din vremi a amintit

Cum l-a vegheat şi l-a păzit

De-atâtea ori, în fel de fel.”

,,Şi-a adus din nou aminte

În bunătatea Sa cea mare,

Cum promisese mai ’nainte

Prin încheieri de Legăminte

Şi-a revenit iar cu-ndurare.”

,, Cum de demult făgăduise

Amintind din neam în neam,

Cuvinte, ce-au fost promise

Şi-n suluri de carte scrise -

Prin jurământ, lui Avraam.’’

.......................................

Şi cum, la Elisabeta a stat

Trei luni de zile petrecând,

Şi cum acas’ s-a-napoiat

Cu suflet tare şi-mpăcat

La Nazaret planuri făcând.

,, Şi iată acum, la înscriere

Spre Betleem ne-ndreptăm,

Pentru-a Cezarului cerere

S-o-mplinim cum ni se cere

Ca neamul să ni-l căutăm.”

Flavius Laurian Duverna

Va urma, partea III -a